Germaniya terma jamoasi sardori Bastian Shvaynshtayger milliy terma jamoadagi ishtirokini to‘xtatishi haqida ma’lum qildi. Bu haqda 31 yoshli futbolchining o‘zi tvitteri orqali ma’lum qilgan. Shvaynshtayger 2004 yildan buyon Germaniya terma jamoasida 120 uchrashuv o‘tkazgan (bu borada terma jamoadagi to‘rtinchi ko‘rsatkich) va 24 gol urgan. U Germaniya terma jamoasi bilan 4 marta Yevropa chempionatida va 3 marta jahon chempionatida ishtirok etgan hamda bir marta jahon chempioni (JCh-2014) va 1 marta Yevropa chempionatining kumush medaliga (Yevro-2008) va 2 marta mundialning bronza medaliga (JCh-2006 va JCh-2010) ega chiqqan.